Lav et referat af nedenstående tekst:

Tekst:
En stor undersøgelse blandt 3000 nordjyske unge mellem 12 og 19 år, viser at hver tredje oplever smerter i knæene. Og hver tiende har dagligt eller flere gane om ugen smerter i knæene. Det betyder blandt andet, at mange unge har svært ved at dyrke idræt. Det skriver P4 Nordjylland. Forsker Michael Skovdal Rathleff er overrasket over, at så mange unge døjer med knæsmerter. - Når man er mellem 12 og 19 år, skal man cykle, man skal løbe. Man skal gøre alt det man har lyst til. Det er dem på plus 50, der gerne må sige, de har ondt i knæene. Ikke de her unge. De skal være raske og rørige. - Det er ikke godt at gå rundt at have ondt i knæene. For vi ved, at har man ondt i knæene eller ryggen som ung, så er der langt større sandsynlighed for, at man også har ondt som voksen. Derfor er det vigtigt, at få noget gjort ved det, siger han til P4 Nordjylland. Smerterne kan både skyldes for lidt eller for meget sport, ligesom overvægt er en faktor. Og der er flest piger, der må trækkes med dårlige knæ.

Referat:
Hver tredje mellem 12 og 19 år har smerter i knæene, viser nordjysk undersøgelse.